CELEX: 62015TN0314
Language: sk
Date: 2015-06-02 00:00:00
Title: Vec T-314/15: Žaloba podaná 2. júna 2015 – Grécko/Komisia

24.8.2015   
            
            
               SK
            
            
               Úradný vestník Európskej únie
            
            
               C 279/40
            
         Žaloba podaná 2. júna 2015 – Grécko/Komisia
   (Vec T-314/15)
   (2015/C 279/50)
   Jazyk konania: gréčtina
   
      Účastníci konania
   
   
      Žalobca: Grécko (v zastúpení: K. Boskovits a L. Kotroni)
   
      Žalovaná: Európska komisia
   
      Návrhy
   
   Žalobca navrhuje, aby Všeobecný súd:
   
               —
            
            
               zrušil rozhodnutie Komisie z 23. marca 2015 o štátnej pomoci SA.28876 (2012/C) (predtým CP202/2009), ktorú Grécko poskytlo spoločnostiam Emporevmatokivotion Peiraia & Cosco Pacific Limited,
            
         
               —
            
            
               uložil Komisii povinnosť nahradiť trovy konania.
            
         
      Dôvody a hlavné tvrdenia
   
   Na podporu svojej žaloby žalobca uvádza päť žalobných dôvodov.
   
               1.
            
            
               Prvý žalobný dôvod založený na porušení práva Grécka na obhajobu.
               
                           —
                        
                        
                           Na podporu tohto žalobného dôvodu sa Grécko dovoláva zmeny skutkového a právneho základu konania, pokiaľ ide o rozhodnutie o začatí konania a rozhodnutie o poskytnutí pomoci.
                        
                     
         
               2.
            
            
               Druhý žalobný dôvod založený na nesprávnom výklade a uplatnenia článku 107 ods. 1 ZFEÚ, pokiaľ ide o pojem štátna pomoc.
               
                           —
                        
                        
                           Na podporu tohto žalobného dôvodu sa Grécko dovoláva neexistencie hospodárskej výhody a skutočnosti, že predmetné opatrenia nie sú selektívne a najmä, že žalovaná nestanovila správne referenčný systém pre predmetné opatrenia, nezohľadnila podstatný právny a faktický rozdiel medzi situáciami podnikov, ktoré pôsobia v oblasti výstavby verejnej infraštruktúry z hľadiska zvláštnych charakteristík koncesných zmlúv a prehliadla základné zásady všeobecného daňového systému, ktorému zjavne slúžia predmetné opatrenia.
                        
                     
         
               3.
            
            
               Tretí žalobný dôvod založený na nesprávnom, nedostatočnom a rozporuplnom odôvodnení týkajúci sa predmetnej štátnej pomoci.
               
                           —
                        
                        
                           Na podporu tohto žalobného dôvodu sa Grécko dovoláva nesprávneho, nedostatočného a rozporuplného odôvodnenia, pokiaľ ide o: a) poskytnutie štátnej pomoci prostredníctvom štátnych prostriedkov, b) existenciu selektívnej výhody, c) prirovnania s podobnými daňovými ustanoveniami týkajúcimi sa koncesných zmlúv na stavebné práce na infraštruktúru, ktoré Komisia schválila a d) narušenia hospodárskej súťaže a ovplyvnenia obchodu medzi členskými štátmi.
                        
                     
         
               4.
            
            
               Štvrtý žalobný dôvod založený na nesprávnom výklade a uplatnení článku 107 ods. 3 ZFEÚ vo vzťahu k zlučiteľnosti pomoci s vnútorným trhom.
               
                           —
                        
                        
                           Na podporu tohto žalobného dôvodu Grécko tvrdí, že žalobkyňa nesprávne posúdila existenciu zlučiteľnej regionálnej pomoci a pomoci, ktorá bola potrebná a primeraná a mala podnecujúci účinok na dosahovanie cieľa spoločného záujmu.
                        
                     
         
               5.
            
            
               Piaty žalobný dôvod založený na nesprávnej kvalifikácii pomoci a porušení všeobecnej zásady práva Únie vo fáze oživenia.
               
                           —
                        
                        
                           Na podporu tohto žalobného dôvodu Grécko tvrdí, že žalovaná navrhuje nesprávnu metodológiu pre kvantifikáciu pomoci a porušenie zásady rovnosti zaobchádzania.